ກຸ່ມຝ່າຍຕໍ່ຕ້ານ ພວກປະທ້ວງ ປະທະກັນກັບ ພວກປະທ້ວງ ຢູ່ໃຈກາງ ຮົງກົງ 
ພວກຄົນ​ຂັບ​ລົດ​ຕັກ​ຊີ້​ ກໍໄດ້ສະ​​ແດງ​ ຄວາມ​ຄັດຄ້ານ​ ໂດຍ​ການ​ບີບ​ແກ​ລົດ ​ຂອງພວກ​ເຂົາ​​ເຈົ້າ ​ແລະ ຮ້ອງ​ໃສ່​ພວກ​ປະ​ທ້ວງ​.
ທີ່ຮົງກົງ ຢູ່ໃຈກາງເມືອງ ມີຫຼາຍຮ້ອຍຄົນ ຊຶ່ງຈຳນວນນຶ່ງໃສ່ ໜ້າກາກ ໄດ້ປະທະກັນກັບພວກປະທ້ວງ ທີ່ທຳການໂຮມຊຸມນຸມ ປະທ້ວງເປັນເວລາຫຼາຍອາທິດມາແລ້ວ ເພື່ອໃຫ້ມີການປະຕິຮູບ ໄປສູ່ປະຊາທິປະໄຕ ຢູ່ໃນດິນແດນແຫ່ງນັ້ນຂອງຈີນ ບາງຄົນ ໃນກຸ່ມທີ່ປະເຊີນໜ້າກັບພວກປະທ້ວງ ໃນວັນຈັນມື້ນີ້ ໄດ້ພະ ຍາຍາມຈະມ້າງລົງ ສິ່ງກີດຂວາງຕ່າງໆ ທີ່ພວກປະທ້ວງ ໄດ້ກໍ່ຕັ້ງຂຶ້ນຢູ່ບ່ອນປະທ້ວງນັ້ນ ພວກຄົນຂັບລົດຕັກຊີ້ ກໍໄດ້ ສະແດງຄວາມຄັດຄ້ານ ໂດຍການບີບແກລົດຂອງພວກເຂົາເຈົ້າ ແລະ ຮ້ອງໃສ່ພວກປະທ້ວງ ຢູ່ຕາມແຄມບ່ອນປະທ້ວງ ເຈົ້າໜ້າທີ່ຕຳຫລວດ ໄດ້ຍົກຍ້າຍສິ່ງກີດ ຂວາງຕ່າງໆອອກ ເພື່ອເປີດທາງໃຫ້ການສັນຈອນຂອງລົດລາ ຢູ່ອ້ອມແອ້ມບໍລິເວນປະທ້ວງນັ້ນ ການປະທ້ວງໄດ້ເລີ້ມຂຶ້ນ ໃນທ້າຍເດືອນກັນຍາ ຊຶ່ງພວກອອກມາປະທ້ວງ ຈຳນວນຫຼາຍແມ່ນນັກສຶກສາມະຫາວິທະຍາໄລ ໄດ້ຮຽກຮ້ອງໃຫ້ຜູ້ນຳເຂດປົກຄອງຕົນເອງເຄິ່ງນຶ່ງຂອງຈິນ ກໍຄືຮົງກົງນັ້ນ ໃຫ້ລາອອກຈາກຕຳແໜ່ງ ແລະໃຫ້ລັດຖະບານຈີນ ປ່ອຍໃຫ້ຊາວຮົງກົງຜູ້ມີສິດເລືອກຕັ້ງ ເລືອກເອົາຜູ້ນຳດ້ວຍຕົນເອງ ໂດຍບໍ່ມີຂໍ້ຈຳກັດໃດໆຕໍ່ຜູ້ສະມັກເລືອກຕັ້ງ ສ່ວນທ່ານ Leung Chun-ying ຫົວໜ້າບໍລິຫານຮົງກົງ ໄດ້ກ່າວວ່າ ທ່ານຈະບໍ່ລົງອອກຈາກຕຳແໜ່ງ